આજની તારીખે દરરોજ સવારે આશરે સાતથી આઠ કરોડ ભારતીયો યોગ કરે છે એનો યશ રામદેવ બાબાને જાય છે. યોગને માત્ર દોઢ દાયકામાં ભારત અને વિશ્વમાં લોકપ્રિય બનાવવામાં રામદેવ બાબાનો સિંહ ફાળો રહ્યો છે અને તેમણે યોગનો પ્રચાર પ્રસાર વધુ કર્યો છે. એ સાચી વાત, પણ આપણા દેશમાં અને વિશ્વમાં સૌથી જૂની યોગ સંસ્થા એટલે મુંબઈના પરા સાંતાક્રુઝ પૂર્વમાં આવેલી યોગ ઈન્સ્ટિટ્યૂટ. 1918માં યોગગુરુ યોગેન્દ્રજીએ સ્થાપેલી આ સંસ્થાએ તાજેતરમાં 100 વરસ પૂરાં કર્યાં છે.